GiliGold/VAD_KnessetCorpus huggingface dataset:
אייל סיסו:
 כדי להשאיר את העובדים, ענבל, ולזכותה יאמר ולזכות הצוות שלה, שהתרוצצו מהיום השני למלחמה כולל באזורי לחימה, כדי לראות שהעובדים בסדר
אייל סיסו:
 חילצנו לא מעט עובדים יחד עם הצבא ועם פיקוד העורף שהיו באזורי לחימה, והוצאנו אותם
אייל סיסו:
 מצאנו 120 עובדים שהיו זרוקים באתר בנייה, אף אחד לא היה שם
אייל סיסו:
 קיבלנו טלפון, וענבל הפעילה מישהו ותוך דקה הוצאנו אותם משם יחד עם הצבא
יעקב אשר:
סודרה להם עבודה במקום אחר?
אייל סיסו:
 לקחנו ממקומות מסוימים והעברנו למקומות מסוימים מתוך כוונה שאנחנו צריכים לשמר את הקיים, כדי שלא יעזבו
אייל סיסו:
 דיברתי באופן אישי, משרד החוץ דיבר, שר הפנים ארבל דיבר עם הרבה מדינות, עם כל השגרירים הרלוונטיים, על מנת לשמר אותם
אייל סיסו:
 כדי שירגישו שאנחנו מחבקים אותם ושאנחנו שומרים עליהם, מתוך הבנה שאנחנו לא רוצים שהם יעזבו, היה צורך בשימור
אייל סיסו:
      דבר שני, לבנות אסטרטגיה – אנחנו מביאים עכשיו עובדים – שתהיה במסגרת הסכמים בילטרליים שזה הדבר הרגיל
אייל סיסו:
 דבר שני, לעשות פיילוטים עם משרד החוץ, פיילוטים נקודתיים למדינות מסוימות, למדינות שבדרך כלל לא פנינו אליהם
אייל סיסו:
 כפיילוט אנחנו יכולים לעשות mou מהיר, ולהביא כמה שיותר מהר עובדים
יעקב אשר:
שלא במסגרת הסכמים
אייל סיסו:
שלא במסגרת ההסכמים
יעקב אשר:
איך אתה עושה את זה אם אין החלטה?
אייל סיסו:
לא צריך לזה החלטה, אתה עושה mou עם מדינה ומביא אותם
אייל סיסו:
 אנחנו רק צריכים לבנות את התהליך
יעקב אשר:
למה אנחנו צריכים החלטה כזאת מהירה, שיש תסקיר חוק שעומד כבר שבוע ימים ומעלה אבק?
אייל סיסו:
אני תכף אגיע לזה
אייל סיסו:
 אנחנו עובדים בפיילוטים
יעקב אשר:
תקראו לזה פיילוט, תקראו לזה פיילוט
שלום בן משה:
בדיוק
אליהו מרידור:
אדוני המנכ"ל, יש עוד אפשרות בעיניי
אליהו מרידור:
 להביא עובדים ממדינה שיש לנו איתה הסכם בילטראלי, שלא בתוך אותו ענף – ניתן לפרוץ אותו
יעקב אשר:
אני מעדכן אותך
יעקב אשר:
 אדוני היושב-ראש, מכובדי, מבחינתי אנחנו צריכים לצאת עם דבר אחד, שביום ראשון תסקיר החוק הזה יעלה על שולחן הממשלה
לעובדים זרים):
קראתי את מה שאמרת ואני מגבה אותו
יעקב אשר:
חד-משמעית, אסור לנו לעצור את זה
יעקב אשר:
 ואני מקווה שעד סוף הישיבה נגיע למסקנה הזאת
לעובדים זרים):
אני לחלוטין מגבה את הגישה הזאת
יעקב אשר:
יש מי שחושב אחרת, כרגע
אייל סיסו:
אף אחד לא חושב אחרת
אייל סיסו:
 אני ממשיך, אנחנו עושים פיילוטים, אנחנו מנסים להביא ממדינות וכולי
אייל סיסו:
 כמו שאמר חבר הכנסת רביבו, אתמול דיברנו עם סרי לנקה, שמהם נביא גם עובדי בנייה
אייל סיסו:
 סיעוד וחקלאות עשינו בשבוע שעבר, חתמנו ביום חמישי על חקלאות, ואמרנו שנביא גם בנייה כי הם בונים במדינות המפרץ
אייל סיסו:
      דיברתי אתמול עם שגריר גיאורגיה, עם לאשה, לפני שהוא נסע
אייל סיסו:
 ביקשתי ממנו לדבר עם הממשלה שלו שיראו אם הם יכולים לבוא
יעקב אשר:
אני רוצה לעצור אותך בדבר אחד, אנחנו נגיע לאט לאט לסוף ויש לי סבלנות
יעקב אשר:
 לגבי עובדים חוזרים, האם נפתחו כל השערים בעניין הזה?
אייל סיסו:
נפתחו, אבל זה צריך להיות מסודר
יעקב אשר:
יש עדיין בעיות?
אלדד ניצן:
אני רק אחדד לגבי העובדים שנפתח עבורם
אלדד ניצן:
 אני יו"ר תאגידי כוח אדם זר לבניין
יעקב אשר:
תתייחס רק לזה
אלדד ניצן:
יצא נוהל לגבי מולדובה, לגבי המדינות האחרות עדיין לא יצא נוהל
אלדד ניצן:
 נכון לרגע זה, עדיין לא קיבלנו את הקבצים המאושרים כדי להביא את העובדים, זה נמצא בעבודה
אלדד ניצן:
 שלחנו קרוב ל-3,000 עובדים כדי להחזיר אותם מיידית, שוחחנו עם 3,000 ודיברנו איתם
יעקב אשר:
לא רק מולדובה
אלדד ניצן:
גם מולדובה וגם סין
אלדד ניצן:
 רובם מולדבים, בערך 70% מולדבים ו-30% סינים
אלדד ניצן:
 שלחנו את הקבצים למת"שים לרשות האוכלוסין, וכרגע נאמר לנו – הם עושים עבודה אני לא אומר חלילה שהם לא עושים - - -
יעקב אשר:
  אני רוצה תוצאות
אלדד ניצן:
כבוד היושב-ראש, אני רק מציג לך את התמונה
אלדד ניצן:
 כרגע אנחנו מחכים במולדובה
אלדד ניצן:
 הובטח לנו שביום שני – אחרי שדיברו עם סיני שהוא הגוף במולדובה שצריך לאשר סופית – אנחנו אמורים לקבל את הקבצים הסופיים
אלדד ניצן:
 צריך להאיץ את זה כדי שזה יהיה הרבה יותר מהר
לעובדים זרים):
תכף נקבל סקירה, ראש המינהל לעובדים זרים חזרה רק לפני כמה שעות ממולדובה
לעובדים זרים):
 היא נכנסה ב-02:00 בלילה הביתה
יעקב אשר:
ענבל, את רוצה להתייחס?
אייל סיסו:
רגע, תנו לי לסיים
לעובדים זרים):
כשהוא יסיים, היא תתייחס לזה
לעובדים זרים):
 היא חזרה רק לפני כמה שעות
אייל סיסו:
ענבל חזרה רק לפני כמה שעות, היא נכנסה הביתה ב-02:00 בלילה, חבר'ה
יעקב אשר:
אני רוצה למקד את הדיון על המסה הגדולה שאנחנו מדברים עליה כרגע בתסקיר החוק שנמצא
יעקב אשר:
 הדברים האחרים גם מעניינים מאוד, אבל תנו לנו תשובות מתי זה משתחרר לאנשים
לעובדים זרים):
אני אעדכן, ברשותך
לעובדים זרים):
 יש לי עדכון ביניים מהפגישה שקיימתי אתמול עם שר הפנים, קבענו היום פגישה נוספת
לעובדים זרים):
 ההנחיה עד כדי כך גורפת, שבדעתו להחיל החלטה באופן מיידי לביטול הוועדות ההומניטריות
לעובדים זרים):
 כלומר, זה שינוי גישה של 180 מעלות, אני מבין ומקבל את זה
לעובדים זרים):
 ואני רואה את זה, כשפקיד בכיר נוסע מעכשיו לעכשיו לחו"ל כדי להביא באופן מיידי עובדים – כי עושים, לא כי לא עושים
יעקב אשר:
הבקשה של משרד השיכון והבינוי היא שהוא יהיה המשרד שיקבל בסופו של דבר את כל הבליסטראות, ושאותו ישאלו למה לא בונים
יעקב אשר:
 הוא הגיש תסקיר חוק, ועד לרגע זה הוא לא משובץ לדיון בממשלה
לעובדים זרים):
רציתי להציע לך שנבקש להגיע לישיבת הממשלה ונצרח: תעבירו, תעבירו, תעבירו
יעקב אשר:
אני לא רוצה להגיע לישיבת ממשלה, אם הייתי רוצה להגיע הייתי מגיע בדרך אחרת, עם הסכמים קואליציוניים
יעקב אשר:
 אני רוצה שזה יקרה
נאור שירי:
אפשר שאלה? אחרי הדיון הממשלתי - - -
אייל סיסו:
אני יכול רק לסיים? חבר הכנסת
נאור שירי:
אתה מודאג שאני שואל שאלה? אתה לא רוצה שאני אשאל?
נאור שירי:
אוקיי, תסיים
נאור שירי:
 אני מעדיף שהמנכ"ל יסיים, כי יש לו עבודה חשובה וצריך לשחרר אותו לעבוד
אייל סיסו:
אמרתי שאנחנו עושים הסכמים ופיילוטים
אייל סיסו:
 הדבר השלישי הוא באמת הדבר החריג, להעביר באמצעות חברות פרטיות בהגבלה של לוחות זמנים וכולי, את זה כבר עשינו בחקלאות
אייל סיסו:
      אדוני היושב-ראש, את התסקיר שמשרד השיכון העביר עשינו יד ביד, כתף אל כתף
אייל סיסו:
 אנחנו מביאים ביחד את גורמי המקצוע, כדי למצוא פתרונות כמה שיותר מהר
אייל סיסו:
 אנחנו מבינים את המצוקה, אנחנו מבינים שאין לנו פלסטינים – גם זה נושא לדיון וגם אותו אפשר לפתור
אייל סיסו:
 אבל כרגע אין לנו את זה, ואנחנו נמצאים במצב שצריך להביא ממדינות אחרות
אייל סיסו:
      צריכים להבין כמה דברים, מדינות לא מתנדבות
אייל סיסו:
 שאלת על הפיליפינים? דיברנו עם הפיליפינים כבר כמה פעמים שישלחו את העובדים שלהם
אייל סיסו:
 הם אומרים, אין בעיה, אחרי המלחמה נשלח
אייל סיסו:
 לא כולם מתנדבים
אייל סיסו:
 גם מדינת ישראל מחלצת את האזרחים שלה כשיש מלחמות במדינות זרות
לעובדים זרים):
בדיון אתמול בלילה ניהלנו דיון בנושא הפיליפינים
לעובדים זרים):
 נדבר על זה יותר מאוחר, אני לא רוצה לקטוע אותך, כי גם חבר הכנסת שירי רוצה לדבר
לעובדים זרים):
 סימון דוידסון לא סתם אמר פיליפינים, היה מישהו אתמול שהגיע ואמר
לעובדים זרים):
 אני רוצה לתת לאייל לסיים, ואחר כך כי יש לי שאלה מורכבת
אייל סיסו:
אני מכיר את הנציג של הבחור שהיה שם, הוא התקשר אליי ואמר לי שהוא רוצה לעשות ביזנס
אייל סיסו:
 אמרתי לו שאני לא עושה ביזנס
יעקב אשר:
תקשיב, אייל, אני לא רוצה לטייל בכל העולם עכשיו
יעקב אשר:
 תיקחו מהפיליפינים, הם יבואו או לא יבואו, הם מפחדים מהמלחמה או לא מפחדים מהמלחמה – זה לא מעניין אותי
יעקב אשר:
 אני שואל אותך כאיש מקצוע, ואתכם כאנשי מקצוע, האם יש מניעה מקצועית שמבחינתה אתם לא יכולים לאשר את התסקיר הזה ביום ראשון? עמדת משרד הפנים, אני רוצה עכשיו
יעקב אשר:
 אחר כך נעשה הערכות מי יבוא, מי מפחד ומי לא מפחד, פיליפינים, סרי לנקים – אני שואל כרגע על ההחלטה הזאת
אייל סיסו:
כמו שרשות האוכלוסין יזמה הבאת עובדים דרך תאגידים פרטיים בחקלאות
אייל סיסו:
 אם הם חושבים ככה, תחשבו מה חושבים - - - עם זאת בנייה זאת לא חקלאות, כי צריך להביא עובדים מקצועיים
אייל סיסו:
 אתה לא רוצה להביא כל אחד, צריך להביא עובדים שיודעים לעבוד, שעושים את המבחנים
אייל סיסו:
 אנחנו בוחנים את המדינות, ואנחנו בוחנים איזה אנשים אפשר להביא
יעקב אשר:
גם אם תקבל החלטה ותתקבל החלטה בממשלה – והיא תתקבל
יעקב אשר:
 בינתיים מושכים את הזמן
יעקב אשר:
 אתה יכול לעשות אחר כך, תוך כדי תנועה, את כל המיונים ואת כל הסיווגים האלה
יעקב אשר:
 אתה לא חייב לעשות את זה עכשיו, מה זה בוער כרגע להחלטה הזאת? אייל, אני שואל שאלה, אתה יודע כמה אני מעריך אותך, וסיפרתי את זה פה לחברים ויעידו כותלי החדר הזה
נאור שירי:
אני מעיד גם
יעקב אשר:
בקורונה אחד האנשים עם הראש הכי גדול שהיה במשרד החוץ היה אייל, יום ולילה, לילה ויום
יעקב אשר:
 אני שואל שאלה, יש תסקיר שהוגש על ידי משרד השיכון, לאחר הישיבה אצלנו כאן, למה לא מעלים את זה לסדר-היום? מאשרים או לא מאשרים תעשו מה שאתם רוצים, קחו אחריות
יעקב אשר:
 האם יש מניעה מקצועית לעניין הזה? את כל ה-fine tuning תעשו אחר כך
ענבל משש:
זה בשיח, עדיין לא מיצינו את השיח
אייל סיסו:
זה בדיוק מה שאנחנו עושים
אייל סיסו:
 אנחנו עושים את ה- fine tuningעכשיו כדי לעשות את זה בצורה מסודרת, וכדי שיהיה לנו תהליך עבודה מסודר
לעובדים זרים):
הוא שואל בדיוק הפוך
ענבל משש:
 זאת לא החלטה דקלרטיבית, זאת החלטה יישומית
ענבל משש:
 ולכן, עוד לא מיצינו את השיח המקצועי גם עם ההתאחדות, גם עם התאגידים וגם עם משרד הבינוי והשיכון
יעקב אשר:
האם אפשר לגמור את זה היום או מחר, כדי שזה יעלה ביום ראשון לישיבת הממשלה? כן או לא? זה מה שמעניין אותי עכשיו, כל שאר הדברים זה הרבה עבודה ועוד הרבה דברים והכל מצוין
יעקב אשר:
 אני שואל שאלה, האם מבחינתכם אפשר לתת go ולהעלות את זה לישיבת הממשלה?
אייל סיסו:
אני אסיים את העבודה המסודרת ויהיה go – זאת האמת
אייל סיסו:
 אנחנו באמת עובדים ואנחנו מאמינים בזה
אייל סיסו:
 אמרתי לך את זה לא פעם אחת, אתה מכיר את העמדות שלנו, אנחנו צריכים לתת תשובה כמה שיותר מהר, זאת האחריות שלנו ואנחנו לא בורחים מהאחריות
אייל סיסו:
 אנחנו רוצים להביא כמה שיותר עובדים לישראל כרגע כי אנחנו מבינים שזה מה שצריך, בכל דרך אפשרית רק שזה יתנהל מסודר
אייל סיסו:
 אנחנו לא רוצים להביא עובדים שינחתו פה ובמקום לעבוד בבנייה עם החבר'ה, הם ילכו - - -
יעקב אשר:
אייל, אייל, אנחנו ניהלנו כאן – ויעידו חבריי – ישיבות מההתחלה, הלכנו בדרך הרגילה והסלולה, לא קפצנו ישר לפתרון
יעקב אשר:
 היו חברי כנסת שבאו וטענו ויכול להיות שהם גם צדקו
יעקב אשר:
 אבל כשאני בודק תהליכים אני מתחיל מההתחלה, ועשינו את זה אחד לאחד, עד שהתברר לנו – גם בעזרת משרד החוץ, חגי שנמצא כאן – שאנחנו משחקים בנדמה לי
יעקב אשר:
 אני רוצה להזכיר לך, בישיבה הראשונה שהייתה פה תקוותנו הגדולה הייתה סין, והתברר שאנחנו רחוקים מלהגיע להסכם
ענבל משש:
יש הסכם
יעקב אשר:
רגע, למימוש ההסכם
ענבל משש:
 הם עובדים עכשיו על מאגר של 3,000 עובדים שביקשנו קודם
ענבל משש:
 במהלך השנה האחרונה נחתו 7,000 עובדים, כן יש יכולת
יעקב אשר:
אבל לא דיברנו על 3,000
ענבל משש:
כי זאת הייתה בקשה מוקדמת שלנו ועכשיו עובדים על המאגר שלהם
יעקב אשר:
בסדר, 3,000 זה מצוין
יעקב אשר:
 אני מדבר על המסות
ענבל משש:
בסדר, החלטת הממשלה השתנתה לפני יומיים
יעקב אשר:
ענבל, אני לא בא בטענות
יעקב אשר:
 זה בדיוק העניין
ענבל משש:
זה בסדר גם לבוא בטענות
יעקב אשר:
אני יודע שאתם פועלים, ויורים לכל הכיוונים, ומתכללים את הדברים ועושים, ויש לכם מאיתנו את מלוא ההערכה
יעקב אשר:
 אנחנו לא יכולים לאפשר לעצמנו להתנהל באופן הרגיל
יעקב אשר:
 החלטה כזאת משחררת אתכם אחר כך בכל ה- fine tuningשתעשו גם תוך כדי תנועה
יעקב אשר:
 אני לא רוצה שיפגעו בזכויות העובדים ואף אחד לא רוצה את זה כאן, אבל אנחנו רוצים לפתוח את האפשרויות כדי שכל הכלים יהיו על השולחן
יעקב אשר:
 ויש כלי שיושב שבוע, תסקיר, ומעלה אבק
יעקב אשר:
      אני רוצה לדעת ואני מבקש – יש לנו זמן עד סיום הישיבה ואם צריך תצאו להתייעצויות – לקבל עמדה סופית שלכם
יעקב אשר:
 מתי אתם חושבים שרוצים להתחיל את זה ונותנים go מבחינתכם? ברגע שתיתנו את ה-go להעלות את זה לממשלה, כל המשרדים יצטרכו מהר מאוד לסיים את חוות הדעת שלהם ונראה שחוות הדעת שלהם לא תהיה מפתיעה משום כיוון
יעקב אשר:
 כולם תומכים בזה, שמענו את עמדת המל"ל – היא לא אמרה שהם תומכים, אני מתקן
אפרת שיטנברג:
אני מצטערת אנחנו לא עסקנו בנושא הזה
אפרת שיטנברג:
 אין לי עמדה לחיוב
יעקב אשר:
אני רוצה לספר לך משהו, מישהו השתמש בשם שלכם בשבוע או בשבועיים האחרונים בעניין הזה
יעקב אשר:
 צריך לפתוח במל"ל חקירה מי עשה את זה
נאור שירי:
אבל בתזכיר החוק המל"ל לא מוזכר בכלל בעמדת שרים אחראים או במשרדים אחראים
יעקב אשר:
זה בהחלטה, לא בתסקיר
נאור שירי:
בהחלטה? אז מה בתסקיר
אפרת פרוקצ'יה:
	זאת צריכה להיות החלטת ממשלה
יעקב אשר:
המל"ל נותן את חוות דעתו בדברים שיש בהם השפעות בעניינים כאלה ואחרים
יעקב אשר:
 כשאתה מטפל במשהו ואומרים לך שהמל"ל ביקשו, ואז עושים לך ככה עם העין
יעקב אשר:
 שמענו, שמענו פה
נאור שירי:
שלא דיברו איתם
יעקב אשר:
זה לא מעניין, אני לא פותח ועדת חקירה
נאור שירי:
לא, אני רק שואל
יעקב אשר:
כן, בדיוק, שמענו את זה
יעקב אשר:
 שמענו את עמדת משרד החוץ, וגם את משרד הפנים ברשות האוכלוסין לא רואים מניעה לדבר הזה
יעקב אשר:
 הם רוצים להביא את זה בצורה הכי טובה
יעקב אשר:
 אוקיי, תביאו את זה בצורה הכי טובה
יעקב אשר:
 אייל, אני מבקש – אם אפשר, ענבל תעדכן אותנו בשאר הגזרות – תצאו להתייעצות ותדברו על העניין הזה עם השר, אני רוצה לקבל תשובה בנושא הזה
יעקב אשר:
 משרד השיכון נהיה נורא נחמד – אני לא יודע איך נהייתם כאלה נחמדים
לעובדים זרים):
מכובדי, היושב-ראש, זה לא שייך לבדיקת השר
יעקב אשר:
איפה מיכל? מיכל, את היום בתענית דיבור?
מיכאל אורן:
אני תמיד בן-אדם נחמד
יעקב אשר:
אבל איך אתם נותנים לדבר הזה להיתקע ולא לזוז קדימה?
אפרת פרוקצ'יה:
מבחינתנו יש צורך חשוב ומיידי לעשות את זה, ולא סתם כתבנו את הצעת ההחלטה
יעקב אשר:
אפשר להגיד קריטי
שלום בן משה:
קריטי, קריטי, קריטי
אפרת פרוקצ'יה:
קריטי
אפרת פרוקצ'יה:
 אגב, לא רק לשוק הבנייה, שוק הבנייה מהווה 7% מהתל"ג
אפרת פרוקצ'יה:
 יש פה השפעה קריטית לכל המשק
מיכאל אורן:
בנקים יקרסו
אפרת פרוקצ'יה:
בגלל שאנחנו חושבים שזה אחד הדברים, לדעתי, הכי חשובים בעת הזאת שצריך להביא, הבאנו את הצעת ההחלטה כבר ביום רביעי שעבר
אפרת פרוקצ'יה:
 אנחנו לא רק רתומים, אנחנו גם עובדים מאחורי הקלעים בלי סוף, כי אנחנו חושבים ומבחינתנו, זה הדבר ההכי חשוב על סדר-היום
אפרת פרוקצ'יה:
  אנחנו מקווים להגיע ולקבל את ההסכמות של כל שאר המשרדים ולהתקדם איתם, אבל את מה שניתן לעשות אנחנו עושים
אפרת פרוקצ'יה:
 אנחנו באמת חושבים שזה הדבר ההכי חשוב שנמצא אצלנו על סדר-היום
יעקב אשר:
יש שיח אצל השרים ובין המשרדים
יעקב אשר:
 עכשיו בארבע עיניים, למי את פונה או אתם במשרד פונים כדי לקדם את זה? מי המתכלל? מזכיר הממשלה? מנכ"ל משרד ראש הממשלה? מי?
מיכאל אורן:
יש נוהל
אפרת פרוקצ'יה:
 יש נוהל רגיל בהצעת ההחלטה
אפרת פרוקצ'יה:
 הצעת ההחלטה מופצת על ידי הלשכה המשפטית ללשכות המשפטיות הרלוונטיות ולגורמים המקצועיים, והם אמורים לתת את העמדה
יעקב אשר:
בישיבה לפני שבוע וחצי, נאמר על ידי כל המשרדים – כולל משרד המשפטים וכולם – שאתם הולכים לעשות ישיבה ביניכם
ענבל משש:
עשינו, היא התקיימה
יעקב אשר:
התקיימה
אפרת פרוקצ'יה:
הישיבה במשרד המשפטים לא התקיימה
אפרת פרוקצ'יה:
 אצלנו הייתה ישיבה
יעקב אשר:
אני כל כך לא אוהב לתחקר על הדברים האלה, אבל אין לי ברירה
מיכאל אורן:
קודם כול, אנחנו עובדים בשיתוף פעולה עם רשות האוכלוסין, הייתה גם ישיבה מקצועית שנעשתה בנושא הזה, דובר על האפשרות למתווה
מיכאל אורן:
 יש גם גורמים ששולחים מתווים כל היום לגבי איך אפשר לעשות את העבודה, כך או כך, או כך
מיכאל אורן:
 בסוף, בגלל שרשות האוכלוסין וההגירה הוא הגורם המיישם והוא השחקן המרכזי, אנחנו צריכים את ה-input שלו
מיכאל אורן:
 זה לא שלא התקיים שיח
יעקב אשר:
אתם צריכים מה?
מיכאל אורן:
אנחנו צריכים את העבודה איתו, ברור
מיכאל אורן:
 אבל אני לא חושבת שיש פה משהו שדורש שאני אשבור פה כלים – אנחנו צריכים עבודה משותפת
יעקב אשר:
אבל זה מתקדם?
מיכאל אורן:
אני מאמינה שכן
יעקב אשר:
אני איש מאמין, אבל אני שואל כבר שבוע ימים
מיכאל אורן:
אנחנו מחכים להתייחסויות, כן
מיכאל אורן:
 לפי הנוהל של טיוטות מחליטים, עד שמישהו - - -
יעקב אשר:
כל עוד שאין את ההתייחסות שלהם, אתם לא יודעים לרוץ קדימה
מיכאל אורן:
לטוב ולרע
ארז מלול:
רק שלהם? או שיש עוד משרדים?
מיכאל אורן:
יש עוד משרדים
יעקב אשר:
הם השורש, הם הצומת
יעקב אשר:
 הם היו פה ואף אחד לא אמר שהוא מתנגד
מיכאל אורן:
בוודאי שאנחנו גם מחכים להתייחסות של משרד העבודה, ואנחנו מחכים להתייחסות של משרד החוץ, הכול בסדר – 100%
מיכאל אורן:
  אבל בסוף השותף המרכזי או הרגולטור, המיישם, השחקן הוא - - -
יעקב אשר:
לא השותף
יעקב אשר:
 המניע של זה – אי-אפשר בלעדיו, המפתחות אצלו
נאור שירי:
  אני מתפרץ שנייה
נאור שירי:
 העבודה לא סתם נמשכת זמן, שבוע בעולמנו
נאור שירי:
 אנחנו ארבעה שבועות באירוע ויש מלא דברים שלא טופלו עדיין
נאור שירי:
 אני שואל – אייל יצא – ובטוח שיש משמעות למשך הזמן של העבודה שהם צריכים לעשות כדי לאשר את תסקיר החוק הזה
לעובדים זרים):
תפיסת עולם לגישת העבודה
ענבל משש:
למה לא טופל? עברה החלטת ממשלה
ענבל משש:
 מאריכים רישיונות של עובדים קיימים, כבר יצאנו למולדובה ופתחנו מחזור גיוס נוסף, עבדנו על מחזורי גיוס נוספים
יעקב אשר:
זה במסגרות הקיימות
ענבל משש:
פרסמנו מתווה להחזרת עובדים שהיו
ענבל משש:
 למה לא טופל? אנחנו עובדים סביב השעון
ענבל משש:
 למה לא טופל? אתה מדבר על גיוס והבאה פרטית? זה עדיין בשיח מקצועי עם המשרדים השונים, ובשיח משפטי כולל פגישות שנערכו גם התאחדות בוני הארץ, גם שיח עם התאגידים וגם פגישה אצל שר הבינוי
נאור שירי:
לא הבנתי, איך הבנת ממה שאמרתי שלא טופל?
ענבל משש:
הדברים רצים
ענבל משש:
 זה לא שנפגשנו ועכשיו אנחנו נפגשים שוב פעם
נאור שירי:
רגע, רגע, אני לא מבין
נאור שירי:
 את הבנת שאני אמרתי שהדברים לא טופלו?
ענבל משש:
זה מה שאמרת? אלא אם כן שמעתי משהו אחר
נאור שירי:
אז שמעת משהו אחר
מיכאל אורן:
הפוך הוא ניסה להגן עלייך
לעובדים זרים):
הפוך, הוא אמר הפוך
נאור שירי:
בדיוק הפוך
נאור שירי:
 אבל נתתי לך שנייה לשחרר קיטור
ענבל משש:
לא ישנתי הרבה הלילה, סליחה
ענבל משש:
 אני רק סקרתי, סליחה
ענבל משש:
 אני מתנצלת
נאור שירי:
זאת לא הייתה סקירה, לא משנה הכול טוב
ארז מלול:
אני גם הבנתי כמוך
ענבל משש:
תודה
נאור שירי:
שניכם לא הייתם מרוכזים
נאור שירי:
 את היית בטלפון ואתה לא מרוכז כהרגלך
יעקב אשר:
גם אתה היית במולדובה? ברחת למולדובה, ארז?
ארז מלול:
לא, אני פה איתו
יעקב אשר:
כן, נאור, בבקשה
נאור שירי:
אני טוען שהם עושים עבודה מקצועית, ויש משמעות לאנשים שהגיעו לפה
נאור שירי:
 כשאני מנסה לקרוא את התסקיר, אני מבין שזה לא התסקיר
מיכאל אורן:
זאת טיוטת מחליטים
אפרת פרוקצ'יה:
זאת טיוטת מחליטים והיא מופצת למשרדי הממשלה
נאור שירי:
זוכרים שאמרתי שאני מבין שזה לא התסקיר, שנתנו לי לקרוא את התסקיר?
יעקב אשר:
 התסקיר עדיין לא יצא
נאור שירי:
בסדר
נאור שירי:
 אתה עדיין אומר שהוא יגיע לשולחן הממשלה
לעובדים זרים):
הצעת מחליטים לשולחן הממשלה ביום ראשון
נאור שירי:
בסדר, אבל יש משמעות לזמן שהם לוקחים, הם לא יושבים פרקדן על הגב
לעובדים זרים):
אני רוצה קצת לבאר וזה יהיה חלק מהנושאים שאני הולך לנסות לצלול אליהם
לעובדים זרים):
 מכובדי, יושב-ראש הוועדה, מנסה לבדוק מה ניתן לשנות בסדר קבלת ההחלטות והביצוע, כדי שזה ייעל את התהליך
לעובדים זרים):
 אנחנו לא מבקשים לדלג על הפרטים, אלא להדק שהתנאים יהיו נכונים ושנעמוד בתקנים ובדרישות
לעובדים זרים):
 אנחנו נראה טוב, ונדאג לשלומם וביטחונם של העובדים, וגם לכאלה שיגיעו מקצועיים
לעובדים זרים):
 אנחנו אומרים – אני מצטרף לגישתו – שביום רגיל לעבוד לפי הספר, זה בסדר גמור, וכך צריך להיות
לעובדים זרים):
 אתה צריך לסיים תהליך כדי לעבור לשלב הבא, ואני מבין ומקבל, ואני לא רוצה לפתוח על זה דיון עומק
לעובדים זרים):
 היום, כשאתה יודע שממדינה מסוימת אתה תביא עובדים, ואתה יודע שהצעת המחליטים תעבור, ואתה יודע שהתנאים האלה יושלמו ורק אחר כך אתה תלך לאפיין, לסכם, להביא, לדרוש, לגייס ולבחון – לא יהיה נכון
לעובדים זרים):
 אתה יודע שיגיעו משם? בוא תתחיל את תהליך הגיוס, כי אתה יודע שיגיעו משם
לעובדים זרים):
 אתה יודע שאתה הולך לקבל את האישור להביא מהמדינה הזאת? לך תתחיל לעבוד איתה כבר
לעובדים זרים):
 אתה יודע שאתה עומד לחתום עם מדינה מסוימת? תתחיל לגייס, לקלוט ולמיין
לעובדים זרים):
      יותר מזה, אתה יודע שרק אחרי שהם יגיעו לבחינה הם הולכים להוציא בדיקת בריאות ותעודת יושר, וזה עולה כסף? קח סיכון, ותשפה אותם מראש
לעובדים זרים):
 הם ישלמו את הכסף הזה, ויכול להיות שבעקבות בדיקת המקצועיות הם לא יעברו את המחסום שלך, והם הוציאו כסף לחינם ואתה שילמת על זה – זה בסדר
לעובדים זרים):
  הכול שאלה אם אתה רוצה לפרוץ את מסגרת סדר קבלת ההחלטות הקבוע, ואם כן עד כמה
לעובדים זרים):
      לכן, גם בדרך של שגרה אני מבקש לעבוד במקביל ולא לעבוד טורי
לעובדים זרים):
 אתה יודע שאתה תגיע לשלב הזה, והוא ייקח לך יותר זמן, תתחיל איתו במקביל
לעובדים זרים):
 יגרום לך לשלוח עוד שליח לחו"ל לטובת נסיעת עבודה – תשלח
לעובדים זרים):
 אתה תצטרך לשפות אותם בגין הוצאות שהם אולי לא ישתמשו – זה בסדר
לעובדים זרים):
 ככה אתה עובד בשעת מלחמה, תרתי משמע
לעובדים זרים):
 מכובדי המנכ"ל, אני מבקש לדעת האם נכנסים היום עובדים פלסטינים לעבודה בישראל?
ענבל משש:
ככלל, יש סגר שהטיל שר הביטחון, אבל יש החרגה של סקטורים מסוימים במספרים שונים
ענבל משש:
 זאת לא החלטה שלנו במשרד האוכלוסין וההגירה, אבל יש פה
לעובדים זרים):
היום תתקיים ישיבה שעוסקת בנושא
לעובדים זרים):
 היא אמורה להשליך באופן ישיר על ענף הבנייה?
מיכאל אורן:
 רגע, צריך להגיד משהו על ענף הבנייה
מיכאל אורן:
 אנחנו עם 72,000 פלסטינים, מדובר במספרים שהם לא באותו קנה מידה, אפילו לא קרוב
לעובדים זרים):
אני לא שאלתי אם זה הולך לכסות את היעד
מיכאל אורן:
לא, זה לא עניין של לכסות
מיכאל אורן:
 זה בעולמות ממש ממש רחוקים אחד מהשני
מיכאל אורן:
 אני עדיין לא יודעת מה יקבע בישיבה וקטונתי, משרד הביטחון הוא משרד הביטחון
לעובדים זרים):
מהי עמדתכם?
מיכאל אורן:
עמדתנו היא שכרגע יש מקומות מאוד ספציפיים או סוגי עבודות מאוד מסוימות - - -
לעובדים זרים):
אני מדבר על ענף הבנייה
מיכאל אורן:
אני גם מדברת על ענף הבנייה
מיכאל אורן:
 בתוך ענף הבנייה יש אולי סוגי פרויקטים מאוד מאוד ספציפיים במקומות מאוד מסוימים, שבהם יהיה אפשר להחזיר
מיכאל אורן:
 כידוע, אנחנו מתקשים גם היום להפעיל אתרים גם כשאין עובדים פלסטינים
מיכאל אורן:
 יש חשש ציבורי מסוים, וצריך לקחת אותו בחשבון
מיכאל אורן:
 אנחנו רוצים לראות את האתרים חוזרים לתפקוד
מיכאל אורן:
 להציף עכשיו זה גם עניין – הוא לא שלי אלא של משרד הביטחון – אבל צריך להבין שיש פה אתגר
מיכאל אורן:
 האתגר הזה לא ייפתר, בטח לא במספרים שהוא צריך להיפתר בזמן הקרוב, וזה משהו שאנחנו שומעים מהשטח ומבינים באופן וודאי
מיכאל אורן:
 כלומר, בסוף אנחנו נצטרך להישען פה על עובדים זרים בתקופה הקרובה, ואולי גם אחר כך לטובת השיקום
לעובדים זרים):
אני אסביר לך, את בוודאי מבינה שמדינה לא כורתת הסכם עם מדינה אחרת לתקופה כל כך מוגבלת עד שתסתיים מלחמה, שאנחנו לא יודעים האם היא תסתיים עוד שבועיים, חודשיים או שנתיים
מיכאל אורן:
 לכן, זה בנוסף ולא במקום
לעובדים זרים):
בסדר גמור
לעובדים זרים):
 זה בסדר למה שאת מתייחסת, אבל זה עדיין לא עונה לשאלה
לעובדים זרים):
 אני מבקש לדעת מהי עמדת משרד השיכון לעניין אפשרות החזרת עובדים פלסטינים לענפי הבנייה?
מיכאל אורן:
אני יכולה להוציא התייחסות מסודרת, אבל היה דיבור על אזורי פיתוח בתשתיות בלבד בנקודת זמן זו, ככל שאני מכירה
לעובדים זרים):
אוקיי, אני אשמח
לעובדים זרים):
 התקבלה החלטה להאריך בשנה נוספת אישור עבודה לעובדים שזמן העסקתם הסתיים
לעובדים זרים):
 האם השר חתם על צו הזה? האם הוא הורחב בפועל?
אייל סיסו:
 השר לא חתם על צו, לא צריך צו
ענבל משש:
אנחנו עובדים על זה מה-31 בדצמבר
ענבל משש:
 היה גם צורך לתאם את זה מול המדינות השונות, כי ההסכם מדבר על חמש שנים ופה אנחנו מאריכים בשנה
ענבל משש:
 אנחנו על זה
אייל סיסו:
תבדקו עם השר
לעובדים זרים):
 את יכולה לתת לנו סקירה על הישגייך המרובים בנסיעה האחרונה?
ענבל משש:
היינו בביקור מאוד קצר במולדובה, לביקור היו כמה תכליות
ענבל משש:
 התכלית הראשונה הייתה לקיים דיונים עם גורמי ממשל בכירים, כדי לתאם את המשך העבודה מולם
ענבל משש:
 גם להסביר את המצב זה מאוד מאוד חשוב בעת הזאת
ענבל משש:
 וגם לפתוח מחזור גיוס של כ-1,300 עובדים שייבחנו ויגיעו לישראל בשבועות הקרובים
ענבל משש:
 היו דיונים אינטנסיביים גם על הרחבת גיוס עובדים לענף הבנייה, גם גיבוש תוכנית לפתיחת מחזורי גיוס נוספים
ענבל משש:
 גם הסדרת כניסת העובדים שעבדו בעבר בישראל בהליך מזורז, יש כבר פרסום מסודר של מתווה החזרה של העובדים מכיוון שזה צריך להיות שקוף ומפוקח וגם יעיל ומהיר
ענבל משש:
 עשינו במולדובה וובינרים לעובדים כדי להסביר
ענבל משש:
 גם לגבי העובדים שיצאו באינטר ויזה ורוצים לחזור, ביקשנו שיחזרו בהקדם האפשרי ולא יאוחר מסוף השנה הנוכחית
ענבל משש:
 גם לזה הייתה הבנה וכמובן שיתופי פעולה נוספים
לעובדים זרים):
בנסיעה האחרונה, לא התקיימו מבחני התאמה?
ענבל משש:
התקיימו, אמרתי
ענבל משש:
 כן, כן, וודאי
לעובדים זרים):
התקיימו
ענבל משש:
מדובר בארבעה ימים של מבחנים, שנפתחו ביום שני בבוקר
ענבל משש:
 שני עד חמישי והם הסתיימו
לעובדים זרים):
מה אחוז ההצלחה?
ענבל משש:
זה עדיין בתהליך
מיכאל אורן:
סביב ה-80%-90%
לעובדים זרים):
תענה לי בבקשה
איציק גורביץ:
אני מהתאחדות הקבלנים
איציק גורביץ:
 מהדיווחים שאנחנו מקבלים מהצוותים שלנו, אחוז ההצלחה הוא בין 80% ל-90%
איציק גורביץ:
 לא כל מי שהוזמן מגיע, ופה זה רק 30% או 40%
ענבל משש:
לא, לא 30%
לעובדים זרים):
כמה נבחנו ביומיים האחרונים?
ענבל משש:
500
איציק גורביץ:
אתמול נבחנו 191 מתוך 410 שהוזמנו
איציק גורביץ:
 יום קודם נבחנו 130 ומשהו מתוך 300 שהוזמנו
לעובדים זרים):
למה אחוז הנבחנים בפועל הוא כל כך נמוך?
איציק גורביץ:
כי הם לא מגיעים, היה חשש
ענבל משש:
הראשון התחיל ביולי, העובדים מגיעים אנחנו עושים להם טלפונים
לעובדים זרים):
לא, אבל אם הוזמנו אתמול 400 ונבחנו 190?
איציק גורביץ:
כי האווירה מן הסתם מקשה עליהם להגיע
ענבל משש:
אנחנו מאמינים שלא פחות מ-1,100-1,000 ייבחנו בסוף ארבעת הימים
לעובדים זרים):
גברתי, אני מנסה להבין משהו בצד הפרקטי, אני לא הייתי שם
לעובדים זרים):
 משהו בחזוני או בפרשנות המקלה שלי, אם אתמול נבחנו 190 ועברו 170 מתוכם - - -
ענבל משש:
הראשונים הם אלה שנרשמו ראשונים, זה הולך לפי סדר
לעובדים זרים):
אין בעיה, אין בעיה
לעובדים זרים):
 יש 150 שיצאו אתמול ואמרנו אלה מתאימים
לעובדים זרים):
 אם הם באו להיבחן הם גם רוצים להגיע
לעובדים זרים):
 כמה זמן ומה התהליך שאני אמור לעבור מהרגע שאמרנו להם גונג, עברתם ועד לרגע שהם עולים למטוס?
ענבל משש:
אחרי זה יש הצגת רישום פלילי, בחינות רפואיות והסדרת כניסה לישראל
ענבל משש:
 לא משהו דרמטי
ענבל משש:
 ועוד בדיקות שלנו שלוקחות שעות בודדות
לעובדים זרים):
 כמה זמן אמור לקחת התהליך של הוצאת תעודת יושר ובדיקות רפואיות?
אייל סיסו:
בכל מדינה זה אחרת
לעובדים זרים):
אני מדבר על מולדובה
ענבל משש:
זה תלוי בהם ובנכונות שלהם להגיע
ענבל משש:
 כל התהליך יכול לקחת שבועות בודדים
לעובדים זרים):
 זה לא מתאים לי
לעובדים זרים):
 זה מה שאני אומר ועל זה דיברתי קודם
ענבל משש:
אתה רוצה שאני אגיד משהו שהוא לא - - - זה תלוי גם בעובד וגם במדינה, זה לא תלוי רק בנו
לעובדים זרים):
עובד שהגיע להיבחן - - -
ענבל משש:
ככלל, אנחנו רוצים להסדיר את הכניסה של כל מי שעבר בתוך שבועות בודדים ולא יאוחר מחודש ימים
ענבל משש:
 זה מה שאנחנו רוצים לעשות
אייל סיסו:
חבר הכנסת, אני חייב להגיד משהו
אייל סיסו:
 אני כל הזמן שומע את המילים: לא מתאים לנו, ואנחנו רוצים ככה וככה